अमित शाह का राहुल गांधी पर वार, अमेठी से जीतने वाला यहां नहीं आता, हारने वाली ने जनता को गले लगाया  
अमित शाह ने साधा राहुल गांधी पर निशाना
हारी हुई उम्मीदवार ने अमेठी को गले लगाकर रखा हुआ है
अमेठी की जनता राहुल गांधी से तीन पीढ़ियों का हिसाब मांग रही है
अमेठी की धरती से मैं राहुल गांधी से पूछना चाहता हूं कि आपकी तीन पीढ़ियों को यहां की जनता ने वोट दिया अब ये लोग आपसे हिसाब मांग रहे हैं. आप मोदी सरकार के तीन साल का हिसाब मांगते हैं, लेकिन पहले तीन पीढ़ियों का हिसाब दें. मैं राहुल गांधी से पूछना चाहता हूं कि अब तक अमेठी में कलेक्टर ऑफिस क्यों नहीं बना, अकाशावाणी का एफएम रेडियो क्यों नहीं आया, गरीबों को आवास क्यों नहीं मिला, टीबी का अस्पताल क्यों नहीं बना. इस देश में दो मॉडल हैं. एक गांधी-नेहरू परिवार मॉडल और दूसरा मोदी मॉडल. आप अमेठी और गुजरात के गांव की तुलना कर सकते हैं. गुजरात के हर गांव में 24 घंटे बिजली आती है. यूपी में योगी और दिल्ली में मोदी की जोड़ी यूपी को विकसित राज्य बनाने का प्रयास कर रहे हैं.